Nafarroako Parlamentuko Mahaiak, 2022ko irailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, energia berriztagarriak kultur ondasunetan ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 26an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Jabi Arakama Urtiaga jaunak, Nafarroako Parlamentuko Erregelamenduan ezarritakoaren babesean, honako galdera hau aurkezten du, Nafarroako Gobernuko Kultura eta Kiroleko kontseilariak Legebiltzarreko Osoko Bilkuran ahoz erantzun dezan:

Iragan irailaren 15ean Nafarroako Gobernuko Kultura Departamentuko ordezkaritza batek bilera egin zuen Espainiako Gobernuko Kultura eta Kirol Ministerioarekin eta autonomia erkidegoetako ordezkariekin eta bertan hitz egin zuten energia berriztagarriak kultur ondasunetan ezartzeari buruz.

Hori dela eta, Kulturako kontseilariari galdera egiten diogu bilera hartan harturiko erabakiei eta Nafarroako Gobernuak alor horretan eginen dituen urratsei buruz.

Iruñean, 2022ko irailaren 22an

Foru parlamentaria: Jabi Arakama Urtiaga